CELEX: 32016R0812
Language: et
Date: 2016-03-18 00:00:00
Title: Komisjoni delegeeritud määrus (EL) 2016/812, 18. märts 2016, millega muudetakse delegeeritud määrust (EL) 2015/2195, millega täiendatakse Euroopa Sotsiaalfondi käsitlevat Euroopa Parlamendi ja nõukogu määrust (EL) nr 1304/2013 seoses ühikuhindade standardiseeritud astmiku ja ühekordsete maksete määratlusega liikmesriigi kulude hüvitamiseks komisjoni poolt

24.5.2016   
            
            
               ET
            
            
               Euroopa Liidu Teataja
            
            
               L 133/1
            
         KOMISJONI DELEGEERITUD MÄÄRUS (EL) 2016/812,
   18. märts 2016,
   millega muudetakse delegeeritud määrust (EL) 2015/2195, millega täiendatakse Euroopa Sotsiaalfondi käsitlevat Euroopa Parlamendi ja nõukogu määrust (EL) nr 1304/2013 seoses ühikuhindade standardiseeritud astmiku ja ühekordsete maksete määratlusega liikmesriigi kulude hüvitamiseks komisjoni poolt
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1304/2013, mis käsitleb Euroopa Sotsiaalfondi ja millega tunnistatakse kehtetuks nõukogu määrus (EÜ) nr 1081/2006, (1) eriti selle artikli 14 lõiget 1,
   ning arvestades järgmist:
   
               (1)
            
            
               Ühikuhindade standardiseeritud astmik ja ühekordsed maksed liikmesriigi kulude hüvitamiseks tuleks kehtestada liikmesriikide esitatud ja komisjoni poolt hinnatud meetoditega, sh Euroopa Parlamendi ja nõukogu määruse (EL) nr 1303/2013 (2) artikli 67 lõikes 5 ning määruse (EL) nr 1304/2013 artikli 14 lõigetes 2 ja 3 sätestatud meetoditega.
            
         
               (2)
            
            
               Arvestades liikmesriikides ja nende vahel esinevaid märkimisväärseid erinevusi toiminguliigi kuludes, on asjakohane, et ühikuhindade standardiseeritud astmike ja ühekordsete maksete määratlused ja summad erinevad toiminguliikide ja liikmesriikide kaupa, et võtta arvesse nende eripärasid.
            
         
               (3)
            
            
               Tšehhi Vabariik ja Belgia on esitanud komisjonipoolse kulude hüvitamise aluseks oleva ühikuhindade standardiseeritud astmiku määratlemise meetodid, mis on komisjoni hinnangul sobivad nende liikmesriikide kulude hüvitamiseks.
            
         
               (4)
            
            
               Komisjoni delegeeritud määrust (EL) 2015/2195 (3) tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisa tekst lisatakse delegeeritud määrusesse (EL) 2015/2195 III ja IV lisana.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 470.
   
      (2)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).
   
      (3)  Komisjoni delegeeritud määrus (EL) 2015/2195, 9. juuli 2015, millega täiendatakse Euroopa Sotsiaalfondi käsitlevat Euroopa Parlamendi ja nõukogu määrust (EL) nr 1304/2013 seoses ühikuhindade standardiseeritud astmiku ja ühekordsete maksete määratlusega liikmesriigi kulude hüvitamiseks komisjoni poolt (ELT L 313, 28.11.2015, lk 22).
   
      LISA
      „
            III LISA
            
               Tingimused kulude hüvitamiseks ühikuhindade standardiseeritud astmiku alusel Tšehhi Vabariigis
            
            1.   Ühikuhindade standardiseeritud astmiku määratlus
            
            
                        Toimingute liik
                     
                     
                        Näitaja nimi
                     
                     
                        Kululiik (1)
                        
                     
                     
                        Näitaja mõõtühik
                     
                     
                        Summad
                        (riigi omavääringus (CZK))
                     
                  
                        
                                    1.
                                 
                                 
                                    Uue lastehoiuasutuse loomine kooskõlas tööhõivet käsitleva rakenduskava prioriteetse suunaga 1 „Tööhõive ja tööjõu kohanemisvõime toetamine“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Uus koht uues lastehoiuasutuses
                     
                     
                        
                                    —
                                 
                                 
                                    varustuse ostmine lastehoiuasutuse jaoks;
                                 
                              
                                    —
                                 
                                 
                                    laste kasvatamiseks ja harimiseks vajaliku varustuse ostmine (mängud ja õpetliku sisuga materjalid);
                                 
                              
                                    —
                                 
                                 
                                    asutuse loomist käsitleva projektietapi juhtimine.
                                 
                              
                     
                        Uues lastehoiuasutuses loodud uute kohtade arv (2)
                        
                     
                     
                        20 053  koos käibemaksuga või 16 992  ilma käibemaksuta
                     
                  
                        
                                    2.
                                 
                                 
                                    Olemasoleva asutuse muutmine lasterühmaks kooskõlas tööhõivet käsitleva rakenduskava prioriteetse suunaga 1 „Tööhõive ja tööjõu kohanemisvõime toetamine“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Koht lasterühmaks muudetud asutuses (3)
                        
                     
                     
                        
                                    —
                                 
                                 
                                    varustuse ostmine muudetud asutuse jaoks;
                                 
                              
                                    —
                                 
                                 
                                    õppevahendite ostmine;
                                 
                              
                                    —
                                 
                                 
                                    asutuse muutmist käsitleva projektietapi juhtimine
                                 
                              
                     
                        Lasterühmaks muudetud asutuses olevate kohtade arv (4)
                        
                     
                     
                        9 518  koos käibemaksuga või 8 279  ilma käibemaksuta
                     
                  
                        
                                    3.
                                 
                                 
                                    Lastehoiuasutuse käitamine kooskõlas tööhõivet käsitleva rakenduskava prioriteetse suunaga 1 „Tööhõive ja tööjõu kohanemisvõime toetamine“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Lastehoiuasutuse kohtade täitumus
                     
                     
                        
                                    —
                                 
                                 
                                    õpetajate ja muude töötajate palk;
                                 
                              
                                    —
                                 
                                 
                                    lastehoiuasutuse käitamine;
                                 
                              
                                    —
                                 
                                 
                                    toimingu juhtimine
                                 
                              
                     
                        Täitumus (5)
                        
                     
                     
                        628 (6)
                        
                     
                  
                        
                                    4.
                                 
                                 
                                    Hooldajate kvalifikatsiooni tõstmine kooskõlas tööhõivet käsitleva rakenduskava prioriteetse suunaga 1 „Tööhõive ja tööjõu kohanemisvõime toetamine“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Lastehoiuasutuse hooldaja kvalifikatsiooni omandamine.
                     
                     
                        
                                    —
                                 
                                 
                                    koolitus ja eksamid kutsekvalifikatsiooni omandamiseks
                                 
                              
                     
                        Lastehoiuasutuse hooldaja kutsekvalifikatsiooni tõendava sertifikaadi omandanute arv
                     
                     
                        14 178 
                     
                  
                        
                                    5.
                                 
                                 
                                    Uue lastehoiuasutuse ruumide üürimine kooskõlas tööhõivet käsitleva rakenduskava prioriteetse suunaga 1 „Tööhõive ja tööjõu kohanemisvõime toetamine“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Lastehoiuasutuse kohtade täitumus
                     
                     
                        
                                    —
                                 
                                 
                                    Lastehoiuasutuse ruumide üür
                                 
                              
                     
                        Täitumus (5)
                        
                     
                     
                        56 (6)
                        
                     
                  2.   Summade kohandamine
            
            Ei kohaldata
         
         
            IV LISA
            
               Tingimused kulude hüvitamiseks ühikuhindade standardiseeritud astmiku alusel Belgias
            
            1.   Ühikuhindade standardiseeritud astmiku määratlus
            
            
                        Toimingute liik
                     
                     
                        Näitaja nimi
                     
                     
                        Kululiik
                     
                     
                        Näitaja mõõtühik
                     
                     
                        Summad
                        (eurodes)
                     
                  
                        
                                    1.
                                 
                                 
                                    Individuaalne kutsekoolitus (Individuele Beroepsopleiding ehk IBO), mida toetatakse ESFi rakenduskava (2014BE05SFOP002) prioriteetsest suunast 1 (investeerimisprioriteet 8.1) või prioriteetsest suunast 3 (investeerimisprioriteet 9.1)
                                 
                              
                     
                        Osalejad on IBO edukalt läbinud
                     
                     
                        Kõik IBO tööprotsessiga seotud rahastamiskõlblike kulude liigid
                     
                     
                        Individuaalse(d) kutsekoolituse(d) läbinud selliste (IBO elektroonilises osalemistaotluses registreeritud kordumatu lepingunumbri all registreeritud) isikute arv, kes on
                        
                                    —
                                 
                                 
                                    osalenud IBO-nõustamisel (ja registreeritud MLP-kliendifailis kordumatu seerianumbri all);
                                 
                              
                                    —
                                 
                                 
                                    lõpetanud individuaalse kutsekoolituse (registreeritud IBO elektroonilises osalemistaotluses) kalendriaasta jooksul;
                                 
                              
                                    —
                                 
                                 
                                    teatavaks ajahetkeks töötanud (palgatöötajana ja/või füüsilisest isikust ettevõtjana) kolm kuud alates (viimase läbitud) individuaalse kutsekoolituse lõpetamisest.
                                 
                              
                     
                        1 439,55  (7)
                        
                     
                  
                        
                                    2.
                                 
                                 
                                    Flandria tööhõive ja kutseõppe teenistuse (Vlaamse Dienst voor Arbeidsbemiddeling en Beroepsopleiding ehk VDAB) kutsekoolitus, mida toetatakse ESFi rakenduskava (2014BE05SFOP002) prioriteetsest suunast 1 (investeerimisprioriteet 8.1) või prioriteetsest suunast 3 (investeerimisprioriteet 9.1)
                                 
                              
                     
                        Osalejad on kutsekoolituse edukalt läbinud
                     
                     
                        Kõik VDAB kutsekoolituse tööprotsessiga seotud rahastamiskõlblike kulude liigid
                     
                     
                        Kutsekoolituse(d) läbinud selliste (MLP-kliendifailis registreeritud kordumatu seerianumbri all registreeritud) isikute arv, kes on
                        
                                    —
                                 
                                 
                                    lõpetanud kutsekoolituse (registreeritud MLP-kliendifailis) kalendriaasta jooksul;
                                 
                              
                                    —
                                 
                                 
                                    Dimona ja RSVZ andmete kohaselt teatavaks ajahetkeks töötanud (palgatöötajana ja/või füüsilisest isikust ettevõtjana) kolm kuud alates (viimase läbitud) koolituse lõpetamisest (8).
                                 
                              
                     
                        8 465,80  (7)
                        
                     
                  2.   Summade kohandamine
            
            Ei kohaldata
         “
      
         (1)  Kõigil allpool loetletud juhtudel katavad nimetatud kululiigid kõik asjaomase toiminguga seotud kulud, välja arvatud 1. ja 2. toiminguliigi puhul, mis võivad hõlmata ka muid kululiike.
      
         (2)  St uus koht, mida hõlmab riigi õigusnormide alusel registreeritud uue lastehoiuasutuse maht; iga uue koha puhul peavad olema tõendid varustuse ostmise kohta.
      
         (3)  Lasterühm on lasterühmas lastehoiuteenuste osutamist käsitlevate riigi õigusnormide kohaselt registreeritud lasterühm.
      
         (4)  St koht, mida hõlmab riigi õigusnormide alusel lasterühmana registreeritud olemasoleva asutuse ametlik maht; iga uue koha puhul peavad olema tõendid varustuse ostmise kohta.
      
         (5)  Täitumus on selliste laste arv, kes käivad lastehoiuasutuses pool päeva kuue kuu jooksul, jagatuna lastehoiuasutuse maksimummahuga poole päeva kohta kuues kuus, ning korrutatuna sajaga.
      
         (6)  See summa makstakse kuue kuu jooksul kohtade täitumuse iga protsendipunkti kohta maksimaalselt 75 %-ni. Kui täitumus on alla 20 %, siis kulusid ei hüvitata.
      
         (7)  Vajaduse korral vähendatakse seda summat muudest ESI fondidest ja liidu vahenditest saadud toetuse võrra.
      
         (8)  Jagude „sihtrühmaspetsiifilised arengusuunad“ ja „keeletugi“ alla kuuluvad koolitused ei ole asjakohased.